Seekordset ettevõtmist vedasid MTÜ Suunaja projektijuhid Ott Aava ja Kätlin Muru, kellel on ka varem toimunud messide korraldamise kogemused. Päevajuhid Marten Palu ja Kärt Maalinn hoolitsesid meelelahutuslike tegevuste ladusa toimumise eest ja olid ka kõiges muus info jagamisega tublideks abilisteks. Käesolevale infomessile oli registreerinud 47 osalejat, kelle hulgast ei puudunud Pärnumaa 9  gümnaasiumi, Pärnu kolledži ja kutsehariduskeskuse kõrval ka teiste maakondade kutsekoolid, rakenduslikud kõrgkoolid ja ülikoolid. Samuti oid kohal mitmed noorteorganisatsioonid ja teised organisatsioonid ning asutused. Nende seas Pärnumaa Noorte Liit ja Pärnu Õppenõustamiskeskus. Infomess Suunaja 2010 toimumist toetas Euroopa Liidu Sotsiaalfond ja koostööpartneriks oli Pärnumaa Õppenõustamiskeskus.